PATVIRTINTA

Rokiškio rajono savivaldybės tarybos

2022 m. kovo 25 d. sprendimu Nr. TS-

**ROKIŠKIO RAJONO SAVIVALDYBĖS TARYBOS ETIKOS KOMISIJOS**

**2021 M. VEIKLOS ATASKAITA**

Ataskaitiniu laikotarpiu veikė 2019-2023 metų kadencijos sudaryta Etikos komisija iš 13 asmenų: 8 savivaldybės tarybos narių ir 5 savivaldybės seniūnaitijų seniūnaičių. Komisijai iki 2021 m. balandžio 30 d. vadovavo komisijos pirmininkas – tarybos narys Antanas Vagonis, nuo 2021 m. balandžio 30 d. Rokiškio rajono savivaldybės tarybos 2021-04-30 sprendimu Nr. TS-75 komisijos pirmininku paskirtas tarybos narys Gintaras Girštautas (Valiaus Kazlausko koalicija „Už laisvę augti“). Tarybos nariui Antanui Vagoniui atsisakius tarybos nario mandato, į savivaldybės tarybos Etikos komisiją nuo „Visuomeninio rinkimų komiteto Antano Vagonio komiteto“ deleguota tarybos narė Inga Vagonė.

2021 m. Rokiškio rajono savivaldybės tarybos Etikos komisija posėdžiavo nuotoliniu būdu. Įvyko 6 nuotoliniai posėdžiai, kuriuose buvo analizuojami tarybai teikiami sprendimų projektai ir priimamos rekomendacijos dėl savivaldybės tarybos narių nusišalinimo nuo klausimų, kurie gali kelti interesų konfliktus. Penkis kartus apklausus Etikos komisijos narius dėl tarybos posėdžiuose svarstomų sprendimų ir neradus galimų interesų konfliktų keliančių klausimų, Etikos komisijos posėdžių buvo nutarta nekviesti.

Etikos komisija per ataskaitinį laikotarpį svarstė 2 teikimus dėl tarybos narių etikos normų pažeidimo. 2021-02-22 tarybos narys Stasys Meliūnas pateikė kreipimąsi „Dėl Rokiškio rajono savivaldybės tarybos pirmininko mero Ramūno Godeliausko galimai padaryto valstybės politikos etikos normų pažeidimo“. Tiriant šį teikimą dėl savivaldybės mero elgesio piliečių atžvilgiu (LR valstybės politikų elgesio principų galimo pažeidimo), komisijos pirmininkas Gintaras Girštautas ir komisijos narė Diana Meškauskienė nuvyko į Obelių miestelį, susitiko su vietos gyventoja L. E. Smalinskiene, aptarė jos ir rajono mero Ramūno Godeliausko nepagarbaus pokalbio detales. Atsižvelgus į tai, kad minėta pilietė, išsisprendus Obelių pirties klausimus, nebenorėjo šios problemos toliau viešinti, Etikos komisija 2021 m. lapkričio 24 d. posėdyje bendru sutarimu konstatavo, jog visi vieši asmenys savo elgesiu bei bendravimo kultūra turi demonstruoti aukščiausius etikos bei moralės normos standartus ir rekomendavo rajono savivaldybės politikams savo elgesį bei bendravimo kultūrą grįsti vadovaujantis valstybės politiko elgesio principais ir reikalavimais.

Su Etikos komisijos nutarimu buvo supažindintas rajono savivaldybės tarybos pirmininkas – meras Ramūnas Godeliauskas, rajono savivaldybės tarybos narys Stasys Meliūnas ir rajono savivaldybės tarybos nariai.

2021 m. lapkričio 24 d. svarstytas 2021-10-29 tarybos nario Stasio Meliūno kreipimasis dėl Rokiškio rajono savivaldybės tarybos pirmininko – mero Ramūno Godeliausko neetiško elgesio ir galimai padaryto valstybės politiko elgesio kodekso normų pažeidimo“. Komisija nutarė parengti bendrą rekomendaciją dėl etikos normų laikymosi ir supažindino su juo savivaldybės tarybos narius, valstybės tarnautojus.

Per ataskaitinį laikotarpį etikos komisijos veikloje ir posėdžiuose iš viso nedalyvavo šie komisijos nariai:

Vanda Kilienė – Kriaunų seniūnijos Lašų seniūnaitijos seniūnė;

Nijolė Čepukienė – Pandėlio seniūnijos Panemunėlio geležinkelio stoties seniūnaitijos seniūnė;

Ritė Gernienė – Obelių seniūnijos Antanšės-Zarinkiškio seniūnaitijos seniūnaitė.

Komisija, nors ir ne visos sudėties, savo posėdžiuose stengėsi kiekvieną klausimą tirti objektyviai, nežiūrint to, kad komisijos narių nuomonės išsiskirdavo. Komisija savo 2021 m. veiklos ataskaitą aptarė 2022 m. kovo mėn. vykusiame Etikos komisijos posėdyje.